google/wiki40b huggingface dataset:
Εκκλησία της Εφέσου

Σύμφωνα με την χριστιανική εκκλησιαστική ιστορία η Εκκλησία της Εφέσου είναι μία από τις πρώτες "επτά εκκλησίες" αποκληθείσες επτά Εκκλησίες της Αποκάλυψης.
Στην αρχαία Έφεσο φέρονταν να είχαν εγκατασταθεί από προ Χριστού πολλοί Ιουδαίοι έχοντας δημιουργήσει εβραϊκή συναγωγή. Έτσι, όταν άρχισε η διάδοση του Χριστιανισμού, την πόλη αυτή επισκέφθηκαν μαθητές του Ιωάννη του Βαπτιστή οι οποίοι κατόρθωσαν να προσηλυτίσουν πολλούς Ιουδαίους και όχι μόνο, εκμεταλλευόμενοι ασφαλώς τις ελευθερίες διακίνησης ιδεών που επικρατούσαν στην πόλη και στην ευρύτερη περιοχή. Μεταξύ δε αυτών ήταν και ο από Αλεξανδρείας Απελλής.
 
Λίγο αργότερα, το 54 (μ.Χ.) έφθασε στην Έφεσο ο Απόστολος Παύλος συνοδευόμενος από τον Ακύλα και τη σύζυγό του Πρισκίλλα όπου και άρχισε να κηρύττει τη χριστιανική θρησκεία στην συναγωγή της Εφέσου. Παραμένοντας δε στην Έφεσο αρχικά έστω και για λίγο διάστημα κατόρθωσε ο Απόστολος Παύλος να καταστήσει την πόλη κέντρο κηρύγματος της νέας θρησκείας και του "ευαγγελίου" (με την γενικότερη έννοια του όρου) σ΄ όλη τη Μικρά Ασία. Επανερχόμενος δε στη πόλη παρέμεινε σ΄ αυτή μέχρι το 57 (μ.Χ.) όταν τότε αναγκάσθηκε να εγκαταλείψει την πόλη μετά από εξέγερση που είχε συνεγείρει και οργανώσει ο εθνικός Δημήτριος. Αργότερα ο απόστολος Παύλος όρισε ως προϊστάμενο της εκκλησίας της Εφέσου τον Τιμόθεο. Έτσι βαθμηδόν η εκκλησία της Εφέσου κατέστη μητρόπολη πολλών άλλων εκκλησιών - πρώην συναγωγών της Μικράς Ασίας καθώς και σε παραπλήσιες νήσους του Αιγαίου.
Σήμερα στην Έφεσο σώζονται πολλά μνημεία που υπενθυμίζουν τόσο τη διέλευση του Αποστόλου Παύλου από την περιοχή καθώς και διάφορα χριστιανικά γεγονότα, μεταξύ των οποίων είναι οι λεγόμενες "φυλακές του Παύλου" καθώς και η πλατεία του αρχαίου θεάτρου όπου σ΄ αυτόν τον χώρο το πλήθος της αρχαίας Εφέσου υποκινούμενο υπό τον Δημήτριο κραύγαζε την ιστορική φράση "Μεγάλη είναι η Άρτεμις η Εφεσία", εξοβελίζοντας έτσι οποιαδήποτε άλλη διδασκαλία και προσηλυτισμό.

Μετά δε την καταστροφή της Ιερουσαλήμ το 70 μ.Χ. η Έφεσος κατέστη μέγα κέντρο του Χριστιανισμού και της εξ αυτού δράσης όταν ήλθαν και εγκαταστάθηκαν πολλοί μαθητές των Αποστόλων καθώς και κάποιοι επιζώντες από τους πρώτους εξ αυτών, όπως και ο λεγόμενος επιστήθιος μαθητής του Ιησού Χριστού, ο Απόστολος Ιωάννης συνοδεύοντας, κατά την τοπική παράδοση, την Παναγία. Κατά δε τους διωγμούς του Δομιτιανού που ακολούθησαν ο Ιωάννης εξορίσθηκε το 96 στην Πάτμο όπου εκεί και συνέγραψε την Αποκάλυψη. Μετά όμως ένα έτος, όταν πέθανε ο Δομιτιανός, ο Ιωάννης επέστρεψε στην Έφεσο όπου και συνέγραψε το Ευαγγέλιό του. Τέλος αναφέρεται ότι ο Ιωάννης πέθανε στην Έφεσο και ετάφη εκεί το 98 ή κατ΄ άλλους το 100. Οι δε Χριστιανοί της Εφέσου ανήγειραν στη συνέχεια επί του τάφου του ναό τον οποίο αργότερα ο Αυτοκράτορας Ιουστινιανός ανοικοδόμησε μεγαλοπρεπέστερο.
Σημειώνεται ότι τα λείψανα του παραπάνω ναού ανευρέθηκαν από τον Έλληνα αρχαιολόγο Γ. Σωτηρίου κατά το διάστημα της Μικρασιατικής Εκστρατείας το 1922.
Αμπού Καβούκ (συνοικία Λευκωσίας)

Τοποθεσία

Στα βόρεια συνορεύει με τη Νεάπολη, στα ανατολικά με τον Άγιο Λουκά, στα νότια με το Αμπντί Τσαούς και στα δυτικά με τον Ιμπραχίμ Πασά.
Ταβισουπλέμπα

Ιστορία

Ο νέος Γεωργιανός εθνικός ύμνος καθιερώθηκε στις 23 Απριλίου του 2004, ακριβώς 5 μήνες μετά την παραίτηση του προέδρου της χώρας Έντβαρντ Σεβαρντνάτζε (πρώην υπουργός εξωτερικών της Σοβιετικής Ένωσης.
Ο ύμνος αυτός αντικατέστησε τον παλιό ύμνο (Dideba zetsit kurtheuls), που είχε καθιερωθεί μετά την ανεξαρτησία της Γεωργίας από την Σοβιετική Ένωση.
Παγκόσμιο Κύπελλο Ποδοσφαίρου Ενόπλων 1964

Το 19ο Παγκόσμιο Κύπελλο Ποδοσφαίρου Ενόπλων (ΣΙΣΜ) 1964 (τελική φάση) διεξήχθη στην Τουρκία, σε Άγκυρα και Κωνσταντινούπολη με συμμετοχή 4 χωρών. Νικήτρια αναδείχθηκε η Εθνική Ενόπλων της Γαλλίας.

Σύστημα διεξαγωγής

Στην πρώτη φάση οι ομάδες αγωνίστηκαν σε τέσσερις ομίλους που συγκροτήθηκαν με γεωγραφικά κριτήρια, οι νικητές των οποίων προκρίθηκαν στην τελική φάση. Η τελική φάση διεξήχθη στην Τουρκία σε ενιαίο όμιλο. Η τελική κατάταξη και ο τροπαιούχος προέκυψε από τη βαθμολογία.
Κακό Συναπάντημα (συγκρότημα)

Ιστορία

Πρωτοεμφανίσθηκαν στα μουσικά δρώμενα, το φθινόπωρο του 2001, στη Θεσσαλονίκη, ως ένα συγκρότημα με low bap προσανατολισμούς, κυκλοφορώντας τον πρώτο τους δίσκο, την Πρωτοχρονιά του 2002, ο οποίος έφερε το όνομα της μπάντας, χωρίς να συνεργαστούν με κάποια δισκογραφική εταιρεία. Σταδιακά, όμως, εξελίχθηκαν σε μια ρέγκε - dub μπάντα, με αρκετά στοιχεία από τα είδη της ροκ, της τζαζ της φανκ μουσικής. Μετά από όλους αυτούς τους πειραματισμούς, ιδρύθηκαν επίσημα, το 2004, με δύο από τα τέσσερα αρχικά τους μέλη να παραμένουν και σε αυτούς προστέθηκαν μερικοί ακόμη μουσικοί. Το ίδιο έτος, κυκλοφόρησαν το πρώτο τους ντέμο, το οποίο διένειμαν οι ίδιοι. Έτσι, στις 16 Ιουνίου του 2008, κυκλοφόρησε το πρώτο επίσημο άλμπουμ τους, το οποίο είχε μεγάλη επιτυχία, με ακριβώς τον ίδιο τίτλο Κακό Συναπάντημα χωρίς να συνεργαστούν με κάποια δισκογραφική εταιρεία. Στις 16 Οκτωβρίου του 2009, εμφανίσθηκαν για πρώτη φορά στην Αθήνα και, πιο συγκεκριμένα, στην περιοχή των Εξαρχείων. Στις 28 Ιουνίου του 2012, κυκλοφόρησαν τον τρίτο τους δίσκο, με τίτλο Pressureality. Στις 28 Ιουλίου συμμετείχαν στο φεστιβάλ του Άρδα και στις 9 Αυγούστου του ίδιου έτους έλαβαν μέρος στο Ireon Music Festival της Σάμου.
Τα τελευταία 9 χρόνια το κακό συναπάντημα εξελίχθηκε σε 9-μελή reggae-dub μπάντα. Βασικό στοιχείο τους ο κοινωνικός άμεσος ελληνικός στίχος, συνέχεια μιας δεκαπενταετούς πορείας των ιδρυτικών μελών του. Τους χαρακτηρίζουν ο ήχος των 80's, το hip hop, η dub κουλτούρα, η μοντέρνα και η παλαιά roots reggae. Έχουν εμφανιστεί σε δεκάδες χωριά και πόλεις της Ελλάδας και έχουν συμμετάσχει σε πολλά φεστιβάλ καθώς και ως support live σε γνωστές μπάντες της παγκόσμιας reggae σκηνής. Το 2008 κυκλοφόρησαν το ομώνυμο πρώτο τους cd ως μπάντα Κακό Συναπάντημα το οποίο και εξαντλήθηκε (Μπανανιά, Μεγάλο Αφεντικό, Απαγορεύεσαι, Sounds of the People κ.ά.). Το 2012 κυκλοφόρησε το cd Pressureality και στις 4 Ιουλίου του 2014 κυκλοφόρησαν τον τέταρτο δίσκο τους, με τίτλο Children.

Μουσικά χαρακτηριστικά και ιδεολογία

Τα κύρια χαρακτηριστικά της μπάντας είναι ο κοινωνικός, πολιτικός, σατυρικός και άμεσος στίχος της, οι αυτοσχεδιασμοί των μελών της επί σκηνής και οι αντιρατσιστικές της απόψεις. Έχουν συμμετάσχει σε πολλά αντιρατσιστικά φεστιβάλ στη βόρεια Ελλάδα και έχουν δώσει συναυλίες σε πανεπιστήμια.
2475 Σεμένοφ

Φυσικά χαρακτηριστικά

Τα φυσικά χαρακτηριστικά του Σεμένοφ είναι άγνωστα.
BBC Radio Kent

Ιστορικό

Ο σταθμός ξεκίνησε να εκπέμπει το 1970 με το όνομα BBC Radio Medway και έκπεμπε μόνο στην περιοχή Μέντγουει. Τα στούντιο του σταθμού βρισκόντουσαν στο Τσάτχαμ σε ένα κτήριο το οποίο ήταν ένα πρώην γραφείο εφημερίδας.
Ο σταθμός πήρε το σημερινό του όνομα στις 2 Ιουλίου του 1983.
Τον Ιούλιο του 1986, ο σταθμός μετακινήθηκε σε καινούργια στούντιο στην πόλη Μέντγουει και τότε έκπεμπε για πρώτη φορά με στερεοφωνικό ήχο.
Το 2001, ο σταθμός μετακινήθηκε στη πόλη Ρουαγιάλ Τάνμπριτζ Γουέλς, στο κτήριο όπου βρίσκεται και ο οργανισμός BBC Νοτιοανατολικά. Στο συγκεκριμένο κτήριο ο σταθμός έχει τέσσερα στούντιο.
Χουνγκ Γκαρ

Προπόνηση

Ο μαθητής παραδοσιακά προπονείται στις στάσεις του Χουνγκ Γκαρ από μερικούς μήνες μέχρι και τρία χρόνια, συχνά να κάθεται στην στάση του αλόγου για ώρες προτού μάθει κάποια Φόρμα (γνωστές και ως Taolu, οι Φόρμες στο Κουνγκ Φου είναι το αντίστοιχο των Κάτα στο Καράτε). Κάθε Φόρμα, έπειτα, μπορεί να χρειαστεί περίπου ένα χρόνο για να διδαχθεί, με την χρήση των όπλων να διδάσκεται τελευταία. Παρόλ' αυτά, στη σύγχρονη εποχή αυτός ο τρόπος προπόνησης θεωρείται οικονομικά ανέφικτος και μη πρακτικός για τους μαθητές, οι οποίοι έχουν πολλές άλλες ασχολείες εκτός από το να διδάσκονται Κουνγκ Φου.
Το Χουνγκ Γκαρ συχνά χαρακτηρίζεται λανθασμένα ως αποκλειστικά εξωτερικό. Δηλαδή, ότι εξαρτάται από την ωμή φυσική δύναμη και όχι την καλλιέργεια του τσι (ζωτικής ενέργειας), ακόμη κι αν ο διδασκόμενος προοδεύει προς μια εσωτερική εστίαση.
Χολαγγείο

Χολαγγεία ή Χοληφόρα αγγεία είναι τα αγγεία που άγουν τη χολή. Εντός αυτών, δηλαδή, ρέει η υγρή χολή.
Διακρίνονται, ανάλογα με την τοπογραφική σχέση τους με το ήπαρ σε ενδοηπατικά και εξωπηπατικά. Συνενώνονται μεταξύ τους για να σχηματίσουν το Χοληφόρο δέντρο (ή δίκτυο των χοληφόρων).
Η κινητικότητα των χοληφόρων ρυθμίζεται πρωτευόντως από ορμονικούς παράγοντες και, κατά δεύτερο λόγο, νευρογενώς.

Χολαγγειόλιο

Το χολαγγειόλιο είναι ένας από τους λεπτότατους, τελικούς κλάδους του χοληφόρου δέντρου.
2288 Καρολίνειος

Φυσικά χαρακτηριστικά

Τα κυρίως φυσικά χαρακτηριστικά του Καρολίνειου είναι άγνωστα. Ο Καρολίνειος περιστρέφεται γύρω από τον εαυτό του μία φορά κάθε 30 ως 54 ώρες περίπου, μία αργή περιστροφή για αστεροειδή.
Άρτεμις Σπανού

Βιογραφικά στοιχεία

Η Άρτεμις Σπανού γεννήθηκε στις 30 Δεκεμβρίου 1992 στη Ρόδο αλλά κατάγεται από τη Λέρο. Αρχικά, και από την ηλικία των επτά ετών έπαιζε ποδόσφαιρο. Ξεκίνησε το μπάσκετ τυχαία σε ηλικία 10 ετών, στον Πανιώνιο, επειδή δεν υπήρχε γυναικεία ομάδα ποδοσφαίρου στη Νέα Σμύρνη. Σε ηλικία 14 ετών εντάχθηκε στην γυναικεία ομάδα του συλλόγου που αγωνιζόταν στην Α1 Εθνική Κατηγορία, τη χρονιά που κετέκτησε το πρωτάθλημα Ελλάδος με προπονητή το Νίκο Μαρίνο, ο οποίος την εμπιστεύτηκε και την ενθάρρυνε. Στα 16 της αγωνίστηκε με τον Πανιώνιο στο EuroCup Γυναικών και το 2010 στα ημιτελικά του Κυπέλλου Ελλάδος. Σταδιακά καθιερώθηκε στην βασική πεντάδα του συλλόγου και τη σεζόν 2009-10 αναδείχθηκε πρώτη σκόρερ της ομάδας. Τη σεζόν 2010-11 γράφτηκε στο Robert Morris College του Ιλινόις, όπου θα συνεχίσει το μπάσκετ και παράλληλα θα σπουδάσει.

Διεθνής

Τον Ιούλιο 2007, σε ηλικία 14,5 ετών κλήθηκε στην εθνική κορασίδων με την οποία πήρε μέρος σε διεθνές τουρνουά και στη συνέχεια στο Πανευρωπαϊκό Πρωτάθλημα Κορασίδων, στο οποίο αγωνίστηκε σε 6 ματς. Το 2008, στο επόμενο Πανευρωπαϊκό Κορασίδων Β΄ κατηγορίας ήταν βασική και αναδείχθηκε κορυφαία σκόρερ της ομάδας με 110 πόντους. Με την εθνική κορασίδων (Κ16) έπαιξε και στο Πανευρωπαϊκό του 2009 στη Νάπολη, όπου είχε Μ.Ο. 14 π., αναδείχθηκε δεύτερη στα ριμπάουντ (Μ.Ο. 12,1) και πρώτη στο Μ.Ο. λεπτών συμμετοχής με 39΄.
Τον Αύγουστο 2010 κλήθηκε στην Εθνική Νεανίδων (Κ18) και στο Πανευρωπαϊκό Πρωτάθλημα Β΄ κατηγορίας αναδείχθηκε πρώτη σκόρερ του τουρνουά με 148 π. (Μ.Ο. 18 π.) και MVP της διοργάνωσης, αν και η ελληνική ομάδα τερμάτισε στην 3η θέση. Η εκπληκτικές της εμφανίσεις οδήγησαν τον ομοσπονδιακό προπονητή Κώστα Μίσσα να την καλέσει στην Εθνική Γυναικών, με την οποία αγωνίστηκε το Σεπτέμβριο στο Παγκόσμιο Πρωτάθλημα Καλαθοσφαίρισης Γυναικών 2010, στην Τσεχία. Μάλιστα έκανε το ντεμπούτο της στο παγκόσμιο πρωτάθλημα στον αγώνα κατά των ΗΠΑ.
Γρηγόριος Β΄ Γκίκας

Βιογραφία

Ήταν γιος του Ματέι Γκίκα, γιου του Γρηγορίου Α΄ πρίγκιπα της Βλαχίας. Υπηρέτησε ως μέγας διερμηνέας (dragoman) της Υψ. Πύλης (1717-26). Στη Μολδαβία τον Νικόλαο Μαυροκορδάτο διαδέχθηκε ο Μιχαήλ Γ΄ Ρακοβίτσα, που τον έπαυσαν οι Οθωμανοί. Τότε ο Νικόλαος Μαυροκορδάτος βοήθησε τον Γρηγόριο Β΄ να πάρει τον θρόνο του Ιασίου τον Οκτώβριο του 1726. Ο νέος πρίγκιπας μείωσε τους φόρους και συνέχισε τη συνήθεια να διορίζονται Έλληνες και Λεβαντίνοι στα αξιώματα του κράτους. Αυτό δυσαρέστησε τους τοπικούς βογιάρους και δημιουργήθηκε αντιπολίτευση. Ο αρχηγός της Δημήτριος Ρακοβίτσα στρατολόγησε Τατάρους από το Μπουντζάκ και επήλθε σύγκρουση, αλλά ηττήθηκε από τον Γρηγόριο Β΄, τους συμμάχους του από τη Βλαχία και τους Οθωμανούς.
Στις 16 Απριλίου 1733 άφησε τη Μολδαβία στον γιο του Νικολάου, Κωνσταντίνο Μαυροκορδάτο και έγινε πρίγκιπας της Βλαχίας ως τις 27 Νοεμβρίου 1735, οπότε επανήλθε στη Μολδαβία. Με το ξεκίνημα του Ρωσο-Τουρκικού πολέμου (1735-39) οι Ρώσοι κατέλαβαν τη Μολδαβία (14 Σεπτεμβρίου 1739 - Οκτώβριος 1739) και ο Γρηγόριος Β΄ εγκατέλειψε τη χώρα για λίγο, ώσπου επανήλθε. Δεν μπόρεσε να αντισταθμίσει τις προσπάθειες των αδελφών Κωνσταντίνου και Ιοάν Β΄ των Μαυροκορδάτων να τον εκτοπίσουν τον Σεπτέμβριο του 1741, όπου καθαιρέθηκε και εξορίστηκε. Επανήλθε στο Ιάσιο για 4η φορά τον Μάιο του 1747 και περέμεινε ως τον Απρίλιο του 1748. Τότε ουσιαστικά αγόρασε τον θρόνο του Βουκουρεστίου και έγινε πρίγκιπας για μία δεύτερη θητεία εκεί. Το υπέρογκο ποσό που κατέβαλε είχε ως αποτέλεσμα την αύξηση της φορολογίας στη Βλαχία
. Η εξουσία του έληξε στις 3 Σεπτεμβρίου 1752.
Επισκεύασε μερικές μονές και έκτισε τη μονή Φρουμοάσα στο Ιάσιο και τη μονή του Αγ. Παντελεήμονος στην περιοχή Παντελεήμον του Ιλφόβ κοντά στο Βουκουρέστι. Επίσης έκτισε το νοσοκομείο της περιοχής και το επάνδρωσε με μοναχούς.
Βασίλης Γκούμας

Σύλλογοι

Ως έφηβος αγωνίστηκε στον Ολυμπιακό Ελληνικό ΑΣ Αντίς Αμπέμπα, ομογενειακό σωματείο της Αιθιοπίας. Συνέχισε με τον Πανελλήνιο και αναδείχθηκε 4 φορές πρώτος σκόρερ του ελληνικού πρωταθλήματος (1970, 1974, 1975, 1977). Το 1981 φορώντας τη φανέλα της ΑΕΚ την οδήγησε στην κατάκτηση του κυπέλλου ελλάδος σημειώνοντας 30 πόντους στον τελικό. Το 1980 ήταν φιναλίστ κυπέλλου με την ΑΕΚ. Αγωνίστηκε και στον Ηλυσιακό.

Εθνική Ελλάδας

Χρίστηκε 114 φορές διεθνής με την ομάδα των Ανδρών και σημείωσε 1.641 πόντους (μ.ό 14,4). Συμμετείχε στα Ευρωμπάσκετ 1967, Ευρωμπάσκετ 1969, Ευρωμπάσκετ 1973 και Ευρωμπάσκετ 1975. Είναι έβδομος σκόρερ στην ιστορία της εθνικής Ελλάδος. Στις 31/1/1971 σημείωσε 41 πόντους με την εθνική Ελλάδος κάνοντας το ρεκόρ διεθνούς του καριέρας.
Βισέντε Εσταβίγιο

Ουρουγουάη

Στην Ουρουγουάη, αγωνίστηκε με επιτυχία στην Πενιαρόλ από το 1975 έως το 1978 και τους Μοντεβιδέο Γουόντερερς από το 1978 έως το 1981.
Ο συμπατριώτης του Μίλτον Βιέρα, που είχε αγωνιστεί στον Ολυμπιακό και την ΑΕΚ, του πρότεινε να αγωνιστεί στην ομάδα του Ολυμπιακού το 1981.

ΠΑΣ Γιάννινα

Όμως, ο Εσταβίγιο δεν κατάφερε να ξαναβρεθεί στην άριστη κατάσταση που ήταν πριν τραυματιστεί και έτσι ο Ολυμπιακός δεν ανανέωσε τη συνεργασία τους.
Επόμενος σταθμός στην καριέρα του ήταν ο Π.Α.Σ. Γιάννινα στον οποίο αγωνίσθηκε για έξι μήνες, έχοντας 11 συμμετοχές και 1 γκολ.

Αμερική - Αυστραλία

Μετά την Ελλάδα, πήγε στην Νέα Υόρκη κι έπαιξε σε μια ομάδα της Ελληνικής ομογένειας, με το όνομα «Κρήτη». Κατόπιν, αγωνίστηκε στη Νάσιοναλ της Ουρουγουάης και αργότερα, για τρεις μήνες στο Σίδνεϊ, σε μια ομάδα της ουρουγουανής κοινότητας. Ακολούθως, υπέγραψε για δύο χρόνια στη Σίντνεϊ Ολίμπικ, μια από τις πιο γνωστές ομάδες στην Αυστραλία (με ισχυρή Ελληνική υποστήριξη). Στην Αυστραλία έζησε αρκετά χρόνια και εκεί γνώρισε την Αυστραλή σύζυγό του, όπου απέκτησε μαζί της μια κόρη.

Διεθνής σταδιοδρομία

Κλήθηκε και έπαιξε με την Εθνική Ουρουγουάης στο ποδοσφαιρικό τουρνουά των Παναμερικανικών Αγώνων του 1975 στην Πόλη του Μεξικού, καθώς και στα προκριματικά για του Ολυμπιακούς Αγώνες του 1976.

Προπονητική σταδιοδρομία

Από τα τέλη του 2007 και μετά την επιστροφή του στην Ουρουγουάη, ανέλαβε προπονητής για το δεύτερο γύρο του Clausura, στην ομάδα της Β' κατηγορίας Σέρρο Λάργκο (Cerro Largo FC),  που εδρεύει στην ιδιαίτερη πατρίδα του, το Μέλο. Η θητεία του εκεί ήταν σύντομη, καθώς απολύθηκε στις 24/3/2008, ύστερα από μία εντός έδρας ήττα,λόγω κακών αποτελεσμάτων.
Ανδρέας Παπαπολυβίου

Βιογραφικά στοιχεία

Ο Ανδρέας Παπαπολυβίου γεννήθηκε στην Κάτω Ζώδεια στις 16 Ιουλίου 1943. Ομιλεί, πέρα από την ελληνική, την αγγλική γλώσσα. Σπούδασε νομική στο Αριστοτέλειο Πανεπιστήμιο Θεσσαλονίκης και δημοσιογραφία στο Κέντρο Φιλοσοφικών και Κοινωνικών Σπουδών Θεσσαλονίκης. 
Έχει δύο υιούς.

Πολιτική διαδρομή

Εκλέχτηκε βουλευτής στις βουλευτικές εκλογές του 2001 στην Εκλογική Περιφέρεια Λευκωσίας με τον ΔΗΣΥ. Ως βουλευτής, διετέλεσε μέλος της Κοινοβουλευτικής Επιτροπής Εργασίας και Κοινωνικών Ασφαλίσεων, της Κοινοβουλευτικής Επιτροπής Εσωτερικών και της Κοινοβουλευτικής Επιτροπής Συγκοινωνιών και Έργων. Διεκδίκησε επανεκλογή στις βουλευτικές εκλογές του 2006 αλλά δεν εκλέχθηκε.

Επαγγελματικές και κοινωνικές δραστηριότητες

Την περίοδο 1998-2001 διετέλεσε Έπαρχος Λευκωσίας. Επιπλέον, την ίδια περίοδο διετέλεσε πρόεδρος της Παγκύπριας Συντεχνίας Δημοσίων Υπαλλήλων (ΠΑΣΥΔΥ). Ακόμη, ήταν πρόεδρος του Κλάδου Γενικών Διοικητικών Υπαλλήλων.
Υπήρξε πρόεδρος του διοικητικού συμβουλίου του Συμβουλίου Υδατοπρομήθειας Λευκωσίας, των Συμβουλίων Ευημερίας Ασθενών του Γενικού Νοσοκομείου Λευκωσίας, του Νοσοκομείου Αρχιεπίσκοπος Μακάριος Γ΄ και των Ψυχιατρικών Ιδρυμάτων, του Συμβουλίου Φυλακών και της Επαρχιακής Επιτροπής του Συνδέσμου Στηθικών Νοσημάτων Λευκωσίας. Επιπλέον, ήταν μέλος του διοικητικού συμβουλίου του Οργανισμού Γεωργικής Ασφάλισης (ΟΓΑ). Επιπρόσθετα, ήταν γραμματέας του αθλητικού σωματείου Παρθενών Ζώδιας και της Παγκοινοτικής Κίνησης Ζώδιας.
716 Μπέρκλεϋ

Φυσικά χαρακτηριστικά

Η μέση διάμετρος του Μπέρκλεϋ εκτιμάται σε 21,28 χιλιόμετρα. O φασματικός τύπος του είναι S, ενώ το άλβεδό του είναι 0,180. Δεν είναι γνωστό αν και με ποια περίοδο περιστρέφεται ο Μπέρκλεϋ γύρω από τον εαυτό του.
Ούντο Γιούργκενς

Eurovision

Εκπροσώπησε την Αυστρία για πρώτη φορά στο Διαγωνισμό Τραγουδιού της Eurovision το 1964 με το τραγούδι "Warum nur, warum?", τερματίζοντας στην έκτη θέση. Το 1965 στον ίδιο διαγωνισμό εκπροσώπησε για δεύτερη φορά την Αυστρία με το τραγούδι "Sag ihr, ich lass sie grüßen" καταλαμβάνοντας την 4η θέση. Η τρίτη του προσπάθεια ήταν επιτυχημένη και αναδείχθηκε νικητής το Διαγωνισμό Τραγουδιού της Eurovision το 1966 στο Λουξεμβούργο με το "Merci, Cherie", που έκανε μεγάλη επιτυχία, γράφτηκε στα αγγλικά και πούλησε πάνω από ένα εκατομμύριο αντίτυπα, ενώτιμήθηκε με ένα χρυσό δίσκο από το Deutsche Vogue το 1966.
Κορόνα Δανίας

Ιστορία

Η κορόνα είναι νόμισμα της Δανίας από το 1873, οπότε τέθηκε σε ισχύ η Σκανδιναβική Νομισματική Ένωση μεταξύ Δανίας και Σουηδίας, στην οποία προσχώρησε και η Νορβηγία δύο χρόνια αργότερα. Η Ένωση διαλύθηκε στον Πρώτο Παγκόσμιο Πόλεμο και οι τρεις χώρες διατήρησαν τα ανεξάρτητα νομίσματά τους με το ίδιο όνομα.
Η Δανία έχει επιτύχει ειδική εξαίρεση από την υποχρέωση υιοθέτησης του ευρώ στη Συνθήκη του Μάαστριχτ. Η κορόνα παραμένει πάντως σε σύνδεση με το ευρώ, καθώς συμμετέχει στο Μηχανισμό Συναλλαγματικών Ισοτιμιών ΙΙ.
Γεώργιος Αγγελόπουλος

Βιογραφικά στοιχεία

Γεννήθηκε στην Αθήνα το 1852 και σπούδασε στα Πανεπιστήμια Αθηνών, Παρισίου, Λονδίνου και Βιέννης. Διορίστηκε υφηγητής διοικητικού δικαίου το 1880, έκτακτος καθηγητής το 1887 και καθηγητής Νομικής στο Πανεπιστήμιο Αθηνών από το 1890 ως το 1923. Πολλές φορές διετέλεσε κοσμήτορας και συγκλητικός, αντιπρύτανης και πρύτανης από το 1916 ως το 1920. Δίδαξε επιπλέον στη Σχολή Ευελπίδων (1883-1885) και στη Σχολή των Βιομηχανικών Τεχνών (1902-1905). Διετέλεσε επίσης σύμβουλος της Αρχαιολογικής Εταιρείας από το 1918 ως το 1920.
Απεβίωσε στη γενέτειρά του το 1935.
Γκλενφάμπα

Σύνορα

Η Γκλενφάμπα συνορεύει βορειοανατολικά με τη Μάικλ, ανατολικά με τη Μέση περιφέρεια, και νοτιοδυτικά με τη Ράσεν.
Κώδιξ Ζωγράφου

Ο Κώδιξ Ζωγράφου (Codex Zographensis (βουλ. : Зографско евангелие και ρωσ. (Зографское евангелие) είναι ένα εικονογραφημένο χειρόγραφο Ευαγγέλιο που βρέθηκε στη βουλγαρική Μονή Ζωγράφου στο Άγιον Όρος το 1843 από τον συγγραφέα της Κροατίας και διπλωμάτη Αντούν Μιχανόβιτς (Antoun Mihanović), και το οποίο χρονολογείται από τα τέλη του 10ου ή στις αρχές του 11ου αιώνα.
Μαζί με τον Κώδικα Μαριάνους (Codex Marianous) του 11ου αι. και του ευαγγελίου τουΝόβγκοροντ του έτους 1056 αποτελούν τα παλαιότερα καταγεγραμμένα κείμενα του σλαβικού αλφαβήτου.
Διμεθυλοβηρύλλιο

Παραγωγή

1. Το διμεθυλοβηρύλλιο παράγεται με επίδραση διχλωριούχου βηρυλλίου (BeCl₂) σε μεθυλομαγνησιοαλογονίδιο (CH₃MgX), συνήθως παρουσία άνυδρου διαιθυλαιθέρα:
2. Εναλλακτικά μπορεί να παραχθεί με επίδραση μεθυλολίθιου σε διχλωριούχο βηρύλλιο:
Γιώργος Γεωργίου (ευρωβουλευτής)

Βιογραφικά στοιχεία

Ο Γιώργος Γεωργίου γεννήθηκε στην Αφάνεια στις 9 Απριλίου 1963. Ομιλεί πέρα από την ελληνική και την αγγλική γλώσσα. Σπούδασε ελληνική φιλολογία (βυζαντινές και νεοελληνικές σπουδές) στο Εθνικό και Καποδιστριακό Πανεπιστήμιο Αθηνών (1983-1987). Συνέχισε με επιμόρφωση στην ιστορία στο Πανεπιστήμιο Κύπρου. Μέχρι το 2011 που εκλέχτηκε βουλευτής, εργαζόταν ως καθηγητής μέσης εκπαίδευσης (φιλόλογος). Είχε φθάσει στο βαθμό βοηθού διευθυντή.
Είναι παντρεμένος με την Καλομοίρα Ιωάννου και έχει δύο υιούς και μια κόρη. Διαμένει στον Μαζωτό.

Πολιτική διαδρομή

Την περίοδο των σπουδών του συμμετείχε στην Προοδευτική Κίνηση Φοιτητών Αθήνας. 
Συμμετείχε ως μέλος στο Κεντρικό Συμβούλιο της Ενιαίας Δημοκρατικής Οργάνωσης Νεολαίας (ΕΔΟΝ), στο διοικητικό συμβούλιο του Ραδιοφωνικού Ιδρύματος Κύπρου (ΡΙΚ) την περίοδο 2009-2011 και στην Επαρχιακή Επιτροπή ΑΚΕΛ Λάρνακας. Επιπλέον, συμμετείχε στην Προοδευτική Κίνηση Καθηγητών.
Εκλέχτηκε για πρώτη φορά βουλευτής στις βουλευτικές εκλογές του 2011 στην Εκλογική Περιφέρεια Λάρνακας με το ΑΚΕΛ. Επανεκλέχθηκε στις βουλευτικές εκλογές του 2016.
Ως βουλευτής, διετέλεσε μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και της Κοινοβουλευτικής Επιτροπής Παιδείας και Πολιτισμού. Επιπλέον, ήταν επικεφαλής της αντιπροσωπίας της Βουλής στην Κοινοβουλευτική Συνέλευση της Μεσογείου.
Στις Ευρωεκλογές του 2019 εκλέχθηκε ευρωβουλευτής με το ΑΚΕΛ. Συμμετέχει στην πολιτική ομάδα Ευρωπαϊκή Ενωτική Αριστερά-Βόρεια Πράσινη Αριστερά.
Ταμπακχανέ (συνοικία Λευκωσίας)

Τοποθεσία

Στα βόρεια συνορεύει με τη συνοικία Νεμπετχανέ, στα ανατολικά με τη Φανερωμένη, στα νότια με τον Τρυπιώτη και στα δυτικά με τον Άγιο Ανδρέα.
Ιωάννης Φραγκούδης

Βιογραφικά στοιχεία

Γεννήθηκε στη Ζάκυνθο και ήταν γιος του διπλωμάτη Χαράλαμπου Φραγκούδη. Καταγόταν από παλαιά οικογένεια της Λεμεσού και ήταν εγγονός του Δημήτριου Φραγκούλη, εμπόρου εγκατεστημένου στην Τεργέστη. Αδελφός του ήταν ο Ανδρέας Φραγκούδης, συνταγματάρχης του στρατού. Φοίτησε στη Στρατιωτική Σχολή Ευελπίδων και υπήρξε συμφοιτητής με τον διάδοχο Κωνσταντίνο, με τον οποίο συνδέθηκε με φιλία. Ακολούθησε σταδιοδρομία στο Πυροβολικό φτάνοντας μέχρι τον βαθμό του Συνταγματάρχη. Συμμετείχε στον ελληνοτουρκικό πόλεμο του 1897 καθώς και στον Α΄ Βαλκανικό Πόλεμο. 
Διετέλεσε υπασπιστής του Βασιλιά Γεωργίου Α΄ και ήταν παρών κατά τη διάρκεια της δολοφονίας του τελευταίου στις 5 Μαρτίου 1913 στη Θεσσαλονίκη. Ήταν, μάλιστα, αυτός που συνέλαβε τον δολοφόνο του Βασιλιά, Αλέξανδρο Σχινά. 
Υπήρξε δεινός ξιφομάχος. Το 1908, ύστερα από φιλονικία, μονομάχησε με τον Λεωνίδα Παρασκευόπουλο τραυματίζοντας τον τελευταίο.
Απεβίωσε στις ΗΠΑ το 1916 από ηλεκτροπληξία και ενώ βρισκόταν σε αποστολή του ελληνικού στρατού με σκοπό την προμήθεια πυρομαχικών.

Σκοποβολή

Στους πρώτους σύγχρονους Ολυμπιακούς Αγώνες, το 1896, συμμετείχε με τα χρώματα της Ελλάδας και κατέκτησε ένα χρυσό μετάλλιο στο περίστροφο 25 μέτρων, ένα αργυρό μετάλλιο στο πολεμικό όπλο 300 μ. και ένα χάλκινο στο ελεύθερο πιστόλι.
Μέχρι την Ολυμπιάδα του Λονδίνου το 2012 (και την κατάκτηση του αργυρού μεταλλίου από τον Παύλο Κοντίδη) ήταν ο μοναδικός Κύπριος που έχει κατακτήσει ολυμπιακό μετάλλιο.
Ιωάννης Βελεγρής

Βιογραφία

Γεννήθηκε στο χωριό Φουρνές Κυδωνίας του νομού Χανίων. Κατετάγη στον Ελληνικό στρατό το 1916 από το 1917 μέχρι το 1923, φέροντας διάφορους βαθμούς, έλαβε μέρος σε πολεμικές επιχειρήσεις που διεξήχθησαν σε διάφορα πολεμικά μέτωπα.
Έλαβε μέρος στο κίνημα της 1ης Μαρτίου 1935  μαζί με πολλούς άλλους βενιζελικούς αξιωματικούς και για το λόγο αυτό αποτάχθηκε από το στράτευμα καταδικασθείς μάλιστα και σε φυλάκιση 3 ετών. Το κίνημα αυτό είχε ως πρωταγωνιστές από τη μια τους κινηματίες βενιζελικούς αξιωματικούς και από την άλλη την αντιβενιζελική κυβέρνηση του Παναγή Τσαλδάρη.
Διοργανώσεις Ε.Π.Σ. Κυκλάδων 2017–18

Α' Κατηγορία

Η Α' Κατηγορία διεξήχθη με τη συμμετοχή 22 συλλόγων που χωρίστηκαν σε τρεις ομίλους. Οκτώ ομάδες συνέχισαν στη δεύτερη φάση. Καμία ομάδα δεν υποβιβάζεται καθώς και το 2018-19 το πρωτάθλημα θα διεξαγόταν σε μια κατηγορία με παρόμοια δομή. Το πρωτάθλημα κατέκτησε η Θύελλα Καμαρίου.